tomron87/hebrew-wikipedia-sentences-corpus huggingface dataset:
לאחר הטורניר התאבק דוראדו נגד מתאבקים כמו אדי קינגסטון, קלאודיו קסטניולי ואדם קול, עד שבחודש מרץ של שנת 2011 הפרופיל שלו נמחק מהאתר הרשמי של הארגון, מה שאישר את עזיבתו.
לאחר העזיבה, דוראדו התאבק בארגונים עצמאיים רבים ומגוונים עד לשנת 2016.
ב-4 באוקטובר 2012 דוראדו התאבק בקרב שנחשב קרב מבחן בארגון Total Nonstop Action Wrestling נגד קאזריאן.
ב-12 בינואר 2013 דוראדו נטל חלק באירוע X-Travaganza בקרב משובע, שבו המתאבק כריסטיאן יורק ניצח.
ב-3 באפריל 2016 דווח שדוראדו יהיה חלק מ-32 המשתתפים שיתחרו בטורניר עבור אליפות ה-WWE במשקל קל.
במסגרת הסיבוב הראשון של הטורניר, דוראדו ניצח את מוסטפא עלי, אך הודח סיבוב לאחר מכן על ידי ריץ' סוואן.
ב-22 ביולי דווח שדוראדו חתם באופן רשם על חוזה בארגון.
ב-16 בספטמבר, דוראדו הוכרז כאחד המתאבקים שיהיו במחלקת משקל הקל של התוכנית Raw.
ב-21 בספטמבר הפסיד דוראדו לסוואן במסגרת התוכנית "מיין איבנט".
כעבור תשעה ימים התאבק לצד סין קארה וסדריק אלכסנדר בניצחונם על אנטוני ניס, דרו גולאק וארייה דבארי במסגרת הקרב המקדים לאירוע גיהנום בכלוב.
ב-13 בדצמבר, דוראדו ערך את הופעת הבכורה שלו ב205 לייב כשהתאבק נגד מוסטפא עלי, בקרב שבו תוצאת הקרב הייתה תיקו כתוצאה מספירת חוץ כפולה.
ב-26 ביוני בתוכנית Raw, דוראדו איתגר לקרב אליפות את האלוף, נוויל, אך הפסיד בקרב.
ב-4 ביולי בתוכנית 205 לייב, דוראדו הפסיד שוב לנוויל.
ב-28 בינואר 2018, במסגרת הקרב המקדים לאירוע רויאל ראמבל, דוראדו הצטוות לקאליסטו וגראן מטאליק בניצחונם על דרו גולאק, TJ פרקינס ו"ג'נטלמן" ג'ק גלאגר.
ב-6 בפברואר בתוכנית 205 לייב, דוראדו נוצח על ידי קאליסטו במסגרת הסיבוב הראשון של הטורניר לקביעתו של האלוף במשקל קל החדש.
ב-21 במרץ, דוראדו הפסיד להידאו איטמי כתוצאה מפסילה, שמי שהיה אחראי לה היה גראן מטאליק שתקף את איטמי במהלך הקרב.
ב-3 באפריל דוראדו וגראן מטאליק התאבקו בקרב זוגות נגד אקירה טוזאווה והידאו איטמי, קרב שנגמר ללא הכרעה.
ב-17 באפריל דוראדו וגראן מטאליק ניצחו את אקירה טוזאווה והידאו איטמי בקרב זוגות תחת חוקי "טורנדו" (שמאפשרים לכל מתאבק מהזוג להשיג ניצחון).
ב-8 במאי דוראדו וגראן מטאליק ניצחו בקרב זוגות את ג'ק גלאגר ודה בריאן קנדריק.
ב-5 ביוני, דוראדו גבר על דה בריאן קנדריק.
שבוע לאחר מכן הצטוות לשורות גראן מטאליק וקאליסטו בניצחונם על דרו גולאק, ג'ק גלאגר ודה בריאן קנדריק.
שבועיים לאחר מכן דוראדו נוצח על ידי דרו גולאק.
ב-7 באוגוסט, לינסה דוראדו וקאליסטו הפסידו בקרב זוגות לבאדי מרפי וטוני ניס.
ב-29 באוקטובר במסגרת התוכנית Raw, דוראדו וקאליסטו ניצחו בקרב זוגות את הריבייבל (דאש ויילדר וסקוט דוסון).
ב-24 באוקטובר, דוראדו הפסיד למייק קנליס, שערך את קרב הבכורה שלו ב-205 לייב.
ב-7 בנובמבר, דוראדו וקאליסטו ניצחו בקרב זוגות את מייק קנליס ו-TJ פרקינס.
במהלך המופע המקדים לאירוע סדרת ההישרדות, שנערך ב-18 בנובמבר, הלוצ'ה האוס פארטי לקחו חלק בהפסדה של קבוצת Raw לקבוצת סמאקדאון במסגרת קרב הדחות הזוגות המסורתי, כשבקרב זה הם הודחו על ידי האוסוס.
לאחר מכן, הלוצ'ה האוס פארטי ניצחו את הריבייבל פעמיים בקרב האנדיקאפ 3 נגד 2, ב-19 וב-26 בנובמבר.
לוצ'ה האוס פארטי המשיכו בקרבות חוקי "לוצ'ה האוס" וניצחו הפעם בקרב האנדיקאפ 3 נגד 1 את סקוט דוסון.
ב-5 בדצמבר, דוראדו וקאליסטו ניצחו בקרב טורנדו זוגות (קרב שבו כל מתאבק מהזוג יכול להצמיד כל מתאבק מהזוג האחר) את מייק קנליס ו-TJ פרקינס.
ב-17 בדצמבר, הלוצ'ה האוס פארטי הפסידו בקרב זוגות מרובע, שכלל את AOP (אקאם ורזאר), The B-Team (בו דאלאס וקורטיס אקסל) והריבייבל, וקבע את זהות הזוג שיקבל הזדמנות עתידית להתחרות על אליפות הזוגות של Raw.
ב-15 בינואר 2019, דוראדו הפסיד בקרב יחידים לליאו ראש.
ב-21 בינואר, הלוצ'ה האוס פארטי ניצחו את ג'ינדר מהאל והאחים סינג.
ב-4 בפברואר בתוכנית Raw, הלוצ'ה האוס פארטי התחרו בקרב זוגות מרובע אשר קבע את זהות המועמדים לאליפות הזוגות של Raw; הקרב כלל את הריבייבל, Heavy Machinery (אוטיס דוזוביץ' וטאקר נייט) ו-The B-Team, שבסופו של דבר הריבייבל ניצחו.
ב-12 בפברואר בתוכנית 205 לייב, דוראדו הפסיד לג'נטלמן ג'ק גלאגר.
ב-18 בפברואר בתוכנית Raw, דוראדו וגראן מטאליק ניצחו את קורט הוקינס וזאק ריידר.
ב-26 במרץ, הלוצ'ה האוס פארטי ניצחו בקרב שלושה נגד שלושה את דרו גולאק, "ג'נטלמן" ג'ק גלאגר והומברטו קאריו.
ב-30 באפריל, דוראדו וגראן מטאליק ניצחו בקרב זוגות את האחים סינג.
באירוע סופר שואודאון, שנערך ב-7 ביוני, הלוצ'ה האוס פארטי הפסידו ללארס סאליבן בפסילה.
שלושה ימים לאחר מכן בתוכנית Raw, הלוצ'ה האוס פארטי ולארס סאליבן התחרו פעם נוספת ביניהם, הפעם בקרב האנדיקאפ הדחות 3 נגד 1, שבו סאליבן ניצח.
ב-18 ביוני בתוכנית 205 לייב, דוראדו וגראן מטאליק נוצחו על ידי האחים סינג.
ב-2 ביולי בתוכנית 205 לייב, דוראדו וגראן מטאליק ניצחו בקרב טורנדו זוגות את האחים סינג.
בקרב זוגות על ידי ב-15 ביולי, הלוצ'ה האוס פארטי הפסידו בקרב שלושה נגד שלושה לקבוצת הקלאב (AJ סטיילס, קארל אנדרסון ולוק גאלוס).
ב-30 ביולי בתוכנית 205 לייב, דוראדו גבר על ארייה דבארי.
ב-3 בספטמבר, דוראדו ניצח את הומברטו קאריו, כך שלאחר מכן קרב היחידים המתוכנן על אליפות ה-WWE במשקל קל באירוע התנגשות של אלופים בין דרו גולאק לקאריו שונה לקרב משולש.
ב-10 בספטמבר, דוראדו, גראן מטאליק והומברטו קאריו ניצחו בקרב שלושה נגד שלושה את ארייה דבארי, דרו גולאק וטוני ניס.
במופע המקדים לאירוע התנגשות של אלופים, שנערך ב-15 בספטמבר, דוראדו כשל בניסיונו לזכות באליפות ה-WWE במשקל קל לאחר שהפסיד לאלוף, דרו גולאק בקרב משולש אשר כלל בנוסף את הומברטו קאריו.
יומיים לאחר מכן, דוראדו גבר בקרב יחידים על ארייה דבארי.
ב-7 באוקטובר בתוכנית Raw, הלוצ'ה האוס פארטי הפסידו בקרב שלושה נגד שלושה לקבוצת ה-O.C.
באירוע היהלום שבכתר, שנערך ב-31 באוקטובר, דוראדו וגראן מטאליק השתתפו בקרב זוגות מרובה משתתפים אשר קבע את "הזוג הטוב בעולם", שבסופו ה-O.C.
ב-6 בדצמבר, דוראדו וגראן מטאליק הפסידו בקרב הדחות זוגות מרובע אשר קבע את זהות המועמדים לאליפות הזוגות של סמאקדאון נגד הניו דיי באירוע TLC: שולחנות, סולמות וכיסאות.
ב-31 בינואר 2020, דוראדו וגראן מטאליק השתתפו בקרב זוגות מרובע אשר קבע את הטוענים לכתר לאליפות הזוגות של סמאקדאון באירוע סופר שואודאון, ובסופו ג'ון מוריסון והמיז ניצחו.
באירוע תא ההדחות, שנערך ב-8 במרץ, דוראדו וגראן מטאליק כשלו בניסיונם לזכות באליפות הזוגות של סמאקדאון במסגרת קרב תא ההדחות זוגות, כשהודחו ראשונים מקרב זה על ידי Heavy Machinery.
ב-24 באפריל, דוראדו ומטאליק השיגו ניצחון על המיז וג'ון מוריסון.
באירוע כסף בבנק, שנערך ב-10 במאי, דוראדו וגראן מטאליק לא צלחו בניסיונם לזכות באליפות הזוגות של סמאקדאון במהלך קרב זוגות מרובע.
ב-7 באוגוסט, דוראדו הפסיד לסזארו.
במופע המקדים לאירוע התנגשות של אלופים, שנערך ב-27 בספטמבר, דוראדו וקאליסטו כשלו בניסיונם לזכות באליפות הזוגות של סמאקדאון לאחר שהפסידו לסזארו ושינסקה נקאמורה.
דוראדו וגראן מטאליק ערכו הופעת אורח ב-30 בדצמבר בפרק של התוכנית NXT, ובו הם גברו בקרב זוגות על נציגי קבוצת לגאדו דל פנטסמה (חואקין ויילד וראול מנדוזה).
ב-20 בינואר 2021, דוראדו ומטאליק ניצחו את אימפריום (פביאן אייכנר ומרסל ברטל) בסיבוב הראשון של טורניר הזוגות לזכר דאסטי רודס.
ב-1 בפברואר, דוראדו ומטאליק כשלו בניסיונם לזכות באליפות הזוגות של Raw, לאחר שהפסידו לאלופי הזוגות, סדריק אלכסנדר ושלטון בנג'מין.
השניים הודחו מהטורניר בשלב הבא, שהתקיים ב-3 בפברואר בפרק של התוכנית NXT ובו הפסידו ללגאדו דל פנטסמה (חואקין ויילד וראול מנדוזה).
ב-22 בפברואר, לוצ'ה האוס פארטי הפסידו לאלופי הזוגות של Raw, סדריק אלכסנדר ושלטון בנג'מין בקרב טורנדו זוגות שאינו היה על חגורות האליפות.
ב-3 במאי, לוצ'ה האוס פארטי ניצחו את סדריק אלכסנדר ושלטון בנג'מין.
ב-5 ביולי, דוראדו ומטאליק רשמו ניצחון על מייס וטי-באר.
טורניר "מלכי השלישיות" (2008) - עם אל פנטרה ואיקוגניטו</small>
PWI דירג אותו במקום ה-233 מתוך 500 המתאבקים הטובים ביותר לשנת 2017
לינטון רודני טאונס הוא כדורסלן עבר אמריקאי, ששיחק בעמדות הקלע והסמול פורוורד.
טאונס נולד בריצ'מונד וירג'יניה ארצות הברית.
שיחק בליגת המכללות בג'יימס מדיסון דיוקס, והיה קפטן הקבוצה.
בשנת 1982 נבחר במקום ה-33 בסיבוב השני של דראפט ה-NBA (דראפט 1982) על ידי פורטלנד טרייל בלייזרס.
בעונתו הראשונה ב-NBA 1982/83 שיחק 55 משחקים במדי פורטלנד והעמיד ממוצעים של 4.5 נקודות למשחק ו-1.2 ריבאונדים.
בשנים הבאות הוא נדד בין קבוצות מליגת ה-CBA ומילווקי באקס, סן דייגו קליפרס וסן אנטוניו ספרס מה-NBA בהן מיעט לשחק.
ב-1985 יצא לאירופה, הצטרף לריאל מדריד וזכה איתה באליפות הליגה ובגביע המלך הספרדי בכדורסל.
בעונה שאחרי עבר לסאטורן קלן הגרמנית בהדרכתו של המאמן הישראלי רלף קליין וזכה איתה באליפות גרמניה.
ב-1987 הגיע להפועל תל אביב.
לאחר שתי עונות בקבוצה, בהן קלע בממוצע 24 נקודות למשחק, עבר לשחק בקבוצת סן-קנטן מצרפת.
בשנת 1992 שב לישראל ושיחק בשורות מכבי ראשון לציון בשורותיה קלע 22.5 נקודות למשחק בליגה הסדירה.
לאחר העונה שב לספרד, בה החל את הקריירה האירופית ושיחק עונה בפרול, שלוש עונות במנרסה שאיתה זכה בגביע הספרדי, עונה בלוגו ושנה אחת בחיחון.
לינץ' באמצעות צמיג בוער היא שיטה לרצח, שבה אוזקים את ידיו של אדם מאחורי גבו, כורכים צמיג גומי של כלי רכב סביב צווארו או פלג גופו העליון, ממלאים את הצמיג בדלק נוזלי, ומציתים את הצמיג.
משקלו של הצמיג מונע מהקורבן לזוז ממקומו, והוא מת כתוצאה מכוויות הנגרמות מהאש ומהגומי הנמס.
מקור השם הלועזי במילה Necklace - שרשרת שעונדים סביב הצוואר.
העינוי, מלבד הכאבים והסבל הרב, כלל גם אימה דתית.
תושבי אפריקה האמינו כי רצח באמצעות שרפה מביא לכך שרוחו של אותו אדם מתנתקת מרוחות אבותיו.
שיטת לינץ' זו נקשרה במיוחד לתקופת האפרטהייד בדרום אפריקה.
אז היא שימשה תושבים מהאוכלוסייה השחורה לשם רצח שחורים שנחשדו בשיתוף פעולה עם השלטון הלבן.
בשנים 1984-1987 הציתו למוות פעילים נגד האפרטהייד בדרום אפריקה 672 אנשים, כמחציתם באמצעות צמיג בוער.
רציחתה בדרך זו של מאקי סקוסנה (Maki Skosana) בת ה-24 ב-1985, בחשד שהייתה מודיעה של המשטרה, צולמה ושודרה בטלוויזיה של דרום אפריקה ועוררה זעזוע בעולם.
מפלגת הקונגרס הלאומי האפריקני התנגדה באופן רשמי ללינץ' באמצעות צמיג בוער, ובמיוחד יצא נגדה הכומר דזמונד טוטו.
בכירים אחרים במפלגה העלימו עין.
ויני מנדלה, אשתו של נלסון מנדלה, אף התבטאה כי "אין לנו רובים - יש לנו רק אבנים, קופסאות גפרורים ודלק...
עם קופסאות הגפרורים וה-Necklacing שלנו נשחרר את ארצנו."
לאחר תום משטר האפרטהייד בדרום אפריקה, הוסיף לינץ' באמצעות צמיג בוער לשמש בדרום אפריקה כאמצעי להריגה בלא משפט של אנשים שנחשדו בביצוע פשעים פליליים כגון אונס וגנבה.
צלם העיתונות קווין קרטר צילם בדרום אפריקה לינץ' באמצעות צמיג בוער.
תצלום זה זיכה אותו בהמשך בפרס פוליצר.
הצתות למוות באמצעות כריכת צמיג על גוף הקורבן והצתתו, או הקפתו בצמיגים בוערים, נערכו בארצות נוספות:
בסרי לנקה על ידי מורדים מרקסיסטים-לניניסטים ומאוחר יותר על ידי תושבים סינהאלזים נגד תושבים טמילים במהלך הסכסוך האתני שם.
על ידי המון הינדי, שרצח סיקים במהומות שפרצו לאחר ההתנקשות בראש ממשלת הודו אינדירה גנדי על ידי שומרי הראש הסיקים שלה.
במרכז אמריקה, במיוחד על ידי סוחרי סמים בריו דה ז'ניירו שבברזיל וקרטלי הסמים במקסיקו.
סטודנטים באביג'אן שבחוף השנהב, שסבלו בשנות התשעים ממכת פריצות לחדרי המעונות שלהם, נטלו את החוק לידיהם וערכו לחשודים בפריצות שתפסו לינץ' באמצעות צמיג בוער.
לינוקס לייט היא הפצת לינוקס המבוססת על ההפצות אובונטו ודביאן, ומשתמשת בסביבת שולחן העבודה Xfce.
ההפצה נועדה כדי "להקל את המעבר מווינדוס למערכת הפעלה מבוססת לינוקס, לקל ביותר ככל שניתן".
ההפצה מבוססת על גרסאות תל"א (תמיכה לטווח ארוך) של אובונטו, גרסאות שזוכות לזמן תמיכה ארוך יותר, המגיע לחמש שנים.
תוכנת דואר אלקטרוני- מוזילה ת'נדרבירד
תוכנת גיבוי ושחזור הקרויה Timeshift.
מנהל קבצים-Thunar (סייר הקבצים ברירת המחדל של Xfce).
החל מגרסה 4 ההפצה לא תומכת במחשבי 32 ביט.
מעבד: מעבד במהירות 1 ג'יגהרץ
מקום נדרש בדיסק הקשיח: 8 ג'יגה בייט
רזולוציה: תצוגת VGA בגודל 1024x768.
מקום נדרש לאחסון בדיסק הקשיח: 20 GB
רזולוציה: תצוגת VGA, DVI או HDMI בגודל 1366x768.
האתר מזכיר גם שיש צורך בכונן DVD או בחיבור USB לשם העלאת תמונת ISO של ההפצה למחשב.
ניתן גם לרכוש מדיית התקנה, בין אם DVD או דיסק און קי, מהחברה.
לינט יאדום–בואקי (נולדה ב–1977) היא ציירת וסופרת בריטית, הידועה בעיקר בזכות דיוקנאות של דמויות ספרותיות המצוירות בצבעים עמומים.
עבודתה תרמה רבות לתחיית הציור של דמויות שחורות.
הוריה עבדו בתחום הסיעוד בשירות הבריאות הלאומי לאחר שהיגרו מגאנה.
יאדום–בואקי למדה במכללה המרכזית לאמנות ועיצוב בסנט מרטינס.
היא סיימה את לימודיו במכללת פלמות בשנת 2000. בעלת תואר שני מהאקדמיה המלכותית לאמנויות, החל משנת 2003.
עבודתה של יאדום–בואקי מורכבת ברובה מפורטרטים מצוירים של דמויות שחורות ספרותיות.
ציוריה הם בעיקר פיגורטיביים עם צבעים גולמיים ועמומים.
לוח הצבעים הכהה האופייני ליצירתה ידוע ביצירת תחושת שקט התורמת לאופי הנצחי של נתיניה.
דיוקונאות שהיא מציירת של אנשים ספרותיים מציגים אנשים שקוראים, שוכבים ונחים בתנוחות מסורתיות.
היא מביאה לתאר את נבדליה הבעות פנים מהורהרות ומחוות נינוחות, מה שהופך את תנוחתם ומצב רוחם לזמן רב לצופים רבים.
פרשנים ייחסו חלק מההוקרה על יצירתה של יאדום–בואקי ליחסיותה.
האמנית שואפת לשמור שהנושאים שלה לא יהיו קשורים לעשור או לזמן מסוים.
זה מוביל לבחירות כמו לא לצבוע נעליים על הנושאים שלה, שכן הנעלה משמשת לעיתים חותמת זמן.
דמויות אלה מונחות בדרך כלל מול רקעים דו-משמעיים, צפות בגוונים כהים מונוכרומטיים.
תפאורות קריפטות אך אמוציות אלה מזכירות פרשנים לאדונים ותיקים כמו ולסקז ודגה.
סגנונה של לינט יאדום–בואקי השתנה מעט לאחר פתיחת התערוכה "In Lieu of a Louder Love" ב–2017. בתערוכה זו הוצגה ערכת צבעים חדשה וחמה יותר.
הנושאים שלה בתערוכה זו כללו פרטים מלאי חיים יותר כמו רצפה משובצת, לינולאום, כיסוי ראש ובגד ים נועז ורקע צהוב, כתום וירוק.
אף על פי שכל דיוקן מכיל בדרך כלל רק אדם אחד, הם בדרך כלל מוצגים בקבוצות מסודרות כמו דיוקנאות משפחתיים.
בעזרת הייצוגים האקספרסיביים שלה לדמות האנושית, האמנית בוחנת את המנגנונים הפורמליים של מדיום הציור וחושפת ממדים פוליטיים ופסיכולוגיים ביצירותיה, המתמקדות בדמויות ספרותיות שקיימות מעבר לעולמנו בזמן אחר ובמיקום לא ידוע.
היא מציירת דמויות שמוסרות מכוונה ממקום ומקום, ואמרה, "אנשים שואלים אותי 'מי הם, איפה הם?' מה שהם צריכים לשאול הוא 'מה הם?' "
כאמנית, היא לא שגרתית בתיאור עצמה ככותבת כמו כציירת - סיפוריה הקצרים ושיריה המקוריים מופיעים לעיתים קרובות בקטלוגים שלה.
שיחותיה של לינט יאדום–בואקיה על כתיבתה הן עבורה כציור שלה ומסבירה כי "היא כותבת את הדברים שהיא לא מציירת ומציירת את כל הדברים שהיא לא כותבת." לציוריה שמות פואטיים ואמנותיים.
2005 - התערוכה: Any Number of Preoccupations, סטודיו מוזיאון, ניו יורק
2011 - תערוכת יחיד: Notes and Letters, קורבי מורה, לונדון
התערוכה: Make Believe, גלריית מגנוס קרלסון, סטוקהולם
השתתפות בביאנלת ליון ה-11 לאומנות מודרנית, צרפת
2013 - התערוכה the Encyclopedic Palace, במתחם המרכזי בבביאנלה של ונציה ה-55
2015 - תערוכת יחיד: Verses After Dusk, גלריית סרפנטיין, לונדון
השתתפות בביאנלה ה-12, גלריית Sharjah, איחוד האמירויות
התערוכה: Capsule 03: לינט יאדום-בואקי, ב Hause der Kunst, מינכן
2016 - תערוכת יחיד: Sorrow for A Cipher, קורבי מורה, לונדון
תערוכה שהציגה 26 יצירות ונקראה על שם אחד השירים מאת היוצרת: In Lieu of a Louder Love, גלריית ג'ק סטיינמן, ניו יורק
התערוכה: Stranger, במוזיאון קליבלנד לאמנות מודרנית
2017 - תערוכת יחיד: Under-Song For a Cipher, המוזיאון החדש לאמנות עכשווית.
התערוכה נסקרה בכתבת פרופיל של זיידי סמית' בעיתון הניו יורקר, יוני 2017
השתתפות בתערוכה הקבוצתית: Unfinished Conversations: New Work from the Collection במוזיאון לאמנות מודרנית בניו יורק
2019 - תערוכת יחיד: In Lieu Of A Louder Love, גלריית ג'ק סטיינמן, ניו יורק
התערוכה: Ghana Freedom, בבביאנלה של ונציה ה-58
התערוכה: The Hilton Als Series, במרכז לאמנות בריטית, אוניברסיטת ייל
עבודותיה כלולות באוספי הקבע של מספר מוסדות, כולל אוסף טייט, לונדון, מוזיאון ויקטוריה ואלברט, מוזיאון האמנות במיאמי, מוזיאון הסטודיו בהארלם, מוזיאון לאמנות עכשווית, שיקגו, מוזיאון נשר לאמנות, המוזיאון לאמנות מודרנית, המוזיאון לאמנות מודרנית בסן פרנסיסקו, המוזיאון הלאומי לאמנות אפריקאית, המוזיאון לאמנות מודרנית ורשה וגלריית סרפנטין סאקלר בלונדון.
2006: מלגת קרן האמנויות לציור.
2012: פרס דור העתיד של קרן פינצ'וק.
2013: רשימה קצרה של פרס טרנר לתערוכה בגלריה צ'יזנהייל
2018: פרס קרנגי הוענק ב־Carnegie International בפיטסבורג.
בין הפרסים הוותיקים והיוקרתיים ביותר באמנות, פרס קרנגי מכבד את ציורי השנה הראשיים.
יצירה משנת 2017, דיוקנה של לינט יאדום–בואקי, ג'ייקוב מורלנד מקפלטווהיים של קהינדה ויילי מוצג במרכז ייל לאמנות בריטית בניו הייבן
לינור יוליה גורליק (נולדה ב-9 ביולי 1975 בדנייפרופטרובסק, אוקראינה) היא סופרת, משוררת, מסאית, מחזאית ומתורגמנית ישראלית-רוסית הכותבת בעיקר בשפה הרוסית.
יצירותיה יוצאות הדופן כוללות 20 ספרי סיפורת, שירה וספרי ילדים.
גורליק נולדה ב-1975 בדנייפרופטרובסק, וב-1989, בתחילת גל העלייה הגדול עברה לישראל.
ב-1994 סיימה לימודי מחשבים באוניברסיטת בן-גוריון והחלה לעבוד כמתכנתת ומנהלת שיווק בתחום ההייטק.
בשנת 2001 חזרה למוסקבה, שם החלה להתפרסם והפכה לסופרת מוכרת.
ב-2014, על רקע קשיים שהשלטונות ברוסיה החלו להערים על אזרחים זרים שביקשו לעבוד שם גורליק חזרה לישראל וחיה בה מאז בקביעות ברמת גן.
גורליק היא מבין ראשוני הסופרים הרוסיים שזכו לפרסום ברשת האינטרנט, שם היא פעילה עד היום ומאז 2014 משמשת כעורכת ראשית של פורטל Booknik.ru המוקדש לספרות ותרבות יהודיים.
גורליק כותבת סיפורים קצרים שמשקפים את האבסורד בחיים ברוסיה הפוסט-סובייטית.
בנוסף, גורליק חוקרת ומלמדת תאוריית אופנה במחלקה למדעי הרוח ב- Russian State University ובבית הספר הגבוה לכלכלה במוסקבה.
גורליק תרגמה לרוסית את ספריו של אתגר קרת.
עם זאת, ספריה שלה טרם תורגמו לעברית.
יצירות פרי עטה בשפה העברית פורסמו בעיקר בכתב העת "הו!" מאז שנת 2017. לאחר טבח שבעה באוקטובר החלה גורליק לכתוב ספר שירה דו-לשוני, בעברית וברוסית, ובו 251 שירים, כנגד מספר החטופות והחטופים.
כל אחד מהשירים מגולל את קורותיו של חטוף אחר.
חמישה שירים ממחזור זה פורסמו בגיליון 28 של "הו!" בשנת 2025. בהמשך שנת 2025, עתיד לראות אור תרגום עברי ראשון לספרה "כל המסוגלים לנשום נשימה" בתרגומה של סיון בסקין.
הספר יראה אור בהוצאת "אפיק".
פרק ראשון מתוכו פורסם במגזין המקוון "ספקולציה" בשנת 2021.
2003 - פרס Triumph Young Award, פרס רוסי עצמאי בגין הצטיינות בספרות ואמנות
2012 - Portal Award, פרס בינלאומי עבור ספרות פנטסיה וביקורת.
לינור דויטש (נולדה ב-27 בספטמבר 1982) היא נציגת ציבור, שותפה מייסדת ומנכ"לית לובי 99. היא עורכת דין במקצועה, פמיניסטית ואקטיביסטית.
בוגרת יחידה 8200, מומחית לרגולציה וייעוץ פוליטי, בוגרת תואר ראשון במשפטים ומדע המדינה ותואר שני במגדר מאוניברסיטת תל אביב.
נבחרה לרשימת "100 המשפיעים של דה-מרקר" במהלך השנים 2017, 2018, 2019, 2020 ו-2021 וזוכת אות "אבירת איכות השלטון" לשנת 2019. בנוסף, נכללה ברשימות האקטיביסטיות של ליידי גלובס וכלכליסט.
לינור דויטש נולדה ב-27 בספטמבר 1982 בבאר שבע וגדלה בגן יבנה, בצבא שירתה ביחידה 8200. לאחר הצבא למדה באוניברסיטת תל אביב, ושם סיימה תואר ראשון במשפטים ומדע המדינה ותואר שני במגדר.
בשנים 2009 עד 2011 הייתה עוזרת פרלמנטרית של ח"כ שי חרמש (קדימה).
לאחר מכן כיהנה כסמנכ"ל רגולציה ויועמ"ש בהתאחדות האיכרים בישראל בין השנים 2011 עד 2015 ועבדה כעוזרת פרלמנטרית ויועצת פוליטית בכנסת.
דויטש פרשה והחליטה לחבור בהקמת מיזם "לובי 99" כלוביסטית הציבורית הראשונה.
הארגון ממומן מתרומות הציבור בהוראות קבע.
כותבת לעיתון "הארץ", למדור הבלוגים של "זמן ישראל" ולעיתון "גלובס".
זכתה באות אבירת איכות השלטון 2019 בקטגוריית מאבק חברתי-ציבורי מטעם התנועה לאיכות השלטון.
לינור דויטש נשואה ואם לשניים.
לינט או לינטר הוא מושג בעולם התוכנה המתאר כלי תוכנה המנתחים קוד מקור כדי לסמן שגיאות בתוכנה, באגים, שגיאות סגנון ועיצוב ומבנים "חשודים"
באנגלית, הפירוש המילולי של "lint" הוא סיבים ולכלוך האחוזים בצמר, ולכן, המונח לינטר בהקשר של תוכנה מרמז על פעולות ניקוי וייעול הקוד.
מקור המונח בתוכנת שירות (utility) של UNIX לבחינת קוד בשפת C.
האנליזה שמבצעים כלים כגון לינטר ודומיו מבוצעת גם באופטימיזציה של מהדרים, אשר מטרתם ייצור קוד מהיר יותר.
בפרסום המקורי שלו בשנת 1978, ג'ונסון התייחס לנושא זה והסיק כי עדיף באופן כללי שיהיו שתי גרסאות של הקוד.
אחת המאפשרת למתכנת להתרכז באלגוריתמים, מבני נתונים ו"נכונות" הקוד, והשנייה שתעשה "לינטינג" של ההתאמות הרצויות מבחינת תאימות, ניידות קוד, אוניברסליות וייעול.
אפשרויות בהצהרות switch, חוסר ב header המכיל רישיון מתאים ושימוש בתכונות "מסוכנות" של קוד.
תוכנת לינט או תוסף לינטי לסביבות פיתוח (כמו ויז'ואל סטודיו קוד), יעילים במיוחד לשפות שעוברות הידור בזמן ריצה (interpreted language) כמו פייתון וJavaScript (שהן, נכון ל-2018, שפות התכנות במקום הראשון והשני במדד פופולריות של שפות תכנות).
זאת משום ששפות אלו נטולות הידור בזמן כתיבת הקוד טרם הרצתו.
כלים אלו יכולים לשמש מכלים פשוטים לניפוי שגיאות סטנדרטי ועד איתור קוד החשוד ביצירת הייזנבאגים.
כלים אלו מבצעים בדרך כלל אנליזה סטטית של קוד (static code analysis).
לינזי דה פול הייתה זמרת-יוצרת בריטית.
ייצגה את אנגליה באירוויזיון 1977 וזכתה במקום השני.
זכתה פעמיים בפרס אייבור נובלו.
דה פול היהודיה נולדה בשם לינדזי רובין ולדבריה שינתה את שמה ב-1972 לדה פול בעקבות טבח הספורטאים באולימפיאדת מינכן ומתוך חשש שתזוהה כיהודיה ותיפגע.
השם החדש שילב את שמות אביה ואימה.
בתקופת פעילותה המוזיקלית הפיקה 20 אלבומים ו-24 סינגלים.
כמו כן כתבה 16 שירים לזמרים אחרים.
שיתפה פעולה עם אמנים אחרים ובין השאר שרה בהפקת אלבום של להקת מוט דה הופל.
בנוסף לפעילותה בעולם המוזיקה הרבתה להופיע בהופעות אורח בתוכניות בידור ואירוח בטלוויזיה ואף זכתה לתוכנית משל עצמה.
לאחר פטירתה יסד ארגון Performing Rights Society (PRS) לזכויות אמנים (בו הייתה דה פול פעילה) קרן על שמה לקידום כישרונות צעירים בתחום המוזיקה.
לינזי דה פול נולדה ב-1948 במחוז סאות'וורק , לונדון (אנגליה) בשם לינדזי מונקטון רובין (Lyndsey Monckton Rubin) להרברט רובין ומטה לבית דה חרוט, אחות צעירה לג'ון.
ההורים היו ממוצא יהודי ושורשי המשפחה מקורם בהולנד, אוסטריה וגרמניה.
בילדותה למדה מוזיקה בהדרכת מורה מהאקדמיה המלכותית למוזיקה ובגיל תיכון למדה בתיכון סאות' המפסטד .
עם סיום התיכון עברה ללמוד בקולג' לאמנות הורנסי (שני המוסדות בלונדון).
לדברי דה פול סבלו היא ואחיה מהתעללות של אביהם דבר שאילץ אותה לעזוב את הבית.
ב-1966, בתחילת דרכה, נטתה דה פול לכתוב שירים עבור זמרים אחרים.
מספר שירים שכתבה עבור ג'ק ויילד (כוכב המחזמר אוליבר) זכו להצלחה רבה.
השג זה הביא להחתמתה של דה פול בחברת הפקות מוזיקליות של דון קירשנר שם הייתה שותפה לצוות זמרים-יוצרים שכתב שירים עבור זמרים שונים.
בנוסף אליה כלל הצוות גם את רון רוקר ובארי בלו .
בתחילת 1972 יצרה, בשיתוף עם רון רוקר, את הלהיט "Storm in a Teacup" שבוצע על ידי להקת "דה פורצ'ן" האנגלית.
הסינגל זכה להצלחה גדולה והגיע למקום השביעי במצעד הסינגלים הבריטי ותשיעי במצעד הסינגלים האירי ודה פול אף בצעה אותו במסגרת תוכנית בידור ב־BBC.
בהמשך אותה שנה זכו להצלחה חלקית גם השירים שכתבה "On the Ride" ו-"When You've Gotta Go" שבוצעו על ידי אמנים מחוץ לאנגליה.
שירים נוספים שכתבה בתקופה זו זכו להצלחה מועטה, בעיקר מחוץ לאנגליה ורובם נכללו באלבומה הראשון שיצא ב-1973. מעסיקה דון קירשנר, שהתפעל משיריה, השווה את דה פול לקרול קינג.
ב-1972 כתבה דה פול את השיר "Sugar Me" וייעדה אותו לזמר פיטר נון אך בן זוגה באותו זמן, דדלי מור, שיכנע אותה לשיר אותו בעצמה בחסות המפיק גורדון מילס וחברת ההקלטות MAM Records .
השיר הפך להצלחה גדולה ובנוסף למקום חמישי במצעד הסינגלים הבריטי הגיע למקום ראשון במצעדי הסינגלים של הולנד, ספרד, בלגיה ושוודיה.
שיר זה פתח תקופה פורייה של דה פול ששיריה נכנסו למצעדי הפזמונים באנגליה ומחוצה לה והביאו לה הזמנות להופעות בטלוויזיה.
בשלהי 1972 הוציאה דה פול את השיר Getting a Drag שהגיע למקום 18 במצעד הסינגלים הבריטי.
הצלחתה העניקה לה את התארים "אמנית השנה" של עיתון המוזיקה Record Mirror , מבצע השנה של "רדיו לוקסמבורג" ומקום שלישי של זמרת השנה מטעם NME.
במרץ 1973 הוציאה דה פול את האלבום הראשון שלה Surprise בו שרה וכתבה את רוב השירים.
הביקורת קיבלה בחיוב את האלבום הזה.
בהמשך אותה שנה הוציאה דה פול את שירה השלישי All Night שזכה להצלחה מעטה ומייד אחריו הוציאה את השיר Won't Somebody Dance with Me שדורג בטופ 20 במצעד הסינגלים הבריטי.
באותה שנה זכתה בפרס אייבור נובלו והייתה האמנית הראשונה שזכתה בפרס זה.
באותה שנה הוציאה דה פול עוד שירים עבור זמרים אחרים.
בתחילת 1974 השתתפה דה פול בשירה בהקלטת האלבום The Hoople של להקת מוט דה הופל.
בתקופה זו נבחרה דה פול לזמרת הבכירה בסקר פרסי המוזיקה של שבועון Disc Readers.
בשלהי 1973 מינתה את דון ארדן כמנהלה המוזיקלי.
במאי 1974 שחררה את הסינגל Ooh I Do שהגיע למקום 25 במצעד הסינגלים הבריטי.
באוקטובר אותה שנה שחררה דה פול את הסינגל No, Honestly שדורג במקום השביעי במצעד הסינגלים הבריטי.
כמו כן זכתה דה פול בפרס אייבור נובלו השני שלה על שיר זה.
באותה שנה עברה דה פול לחברת הפקה חדשה בשם Jet Records שהקים המנהל המוזיקלי שלה דון ארדן.
בתחילת 1975 שחררה את הסינגל My Man and Me שדורג במקום 40 במצעד הסינגלים הבריטי.
עיקר השירים שיצרה דה פול באותן שנים נמסרו לזמרים אחרים.
14 מהשירים דורגו במצעד הסינגלים הבריטי ושירים רבים דורגו במצעדי סינגלים במדינות רבות סביב לעולם.
בנוסף להצלחה בדירוגים הוזמנה דה פול להופיע בתוכניות מוזיקה ובידור שונות.
רבים מהשירים יצרה דה פול בשיתוף עם בארי בלו .
בשלהי אותה שנה יצא אלבומה השלישי של דה פול שנקרא Love Bomb שזכה לביקורות טובות ולהצלחה.
ב-1976 הקליטה דה פול את אלבומה Before You Go Tonight אולם בגלל סכסוך עם מנהלה דון ארדן הושהתה הפצת האלבום עד 1990. באותה שנה ביצעה גרסה משלה של השיר Because של לנון-מקרטני.
ב-1977 כתבה דה פול וביצעה, יחד עם מייקל מורן , את השיר Rock Bottom שנבחר על ידי בריטניה לייצג את המדינה בתחרות האירוויזיון של 1977 שנערכה בלונדון.
בתחרות עצמה זכה השיר במקום השני.
לאחר האירוויזיון זכה השיר להצלחה רבה בדירוגי הסינגלים בבריטניה ובמדינות אחרות.
הישג זה הביא את הנהגת המפלגה הליברלית להציע לדה פול להתמודד על מושב בפרלמנט הבריטי.
כמו כן הצטרפה באותה שנה למועצה של גילדת כותבי השירים של בריטניה הגדולה והייתה בכך לאישה היחידה במועצה זו באותה תקופה.
בשנים שלאחר האירוויזיון התמקדה דה פול בכתיבת שירים עבור אמנים אחרים.
ב-1978 עברה לגור וליצור בקליפורניה והשיר הראשון שכתבה שם היה Hollywood Romance .
בתקופה זו הכירה את השחקן ג'יימס קובורן שהפך לבן זוגה.
ב-1979 שחררה דה פול את אלבומה Tigers and Fireflies כשבחלק מהשירים שיתפה פעולה עם מייקל מורן .
ב-1982 חזרה דה פול מקליפורניה לאנגליה.
בתקופה זו צמצמה דה פול את היקף היצירה המוזיקלית שלה ופנתה לכוונים אחרים.
בין השאר הרבתה להופיע בתוכניות בידור (כאורחת וכמנחה) הפיקה תקליטי ילדים והחלה לשחק בהצגות תיאטרון.
בתחילת 1991 נבחרה דה פול לוועידת האקדמיה הבריטית של פזמונאים, מלחינים וכותבים.
בתקופה זו המשיכה לעסוק בשלל תחומים מוזיקליים כמו גם הופעות בתוכניות בידור.
ב-1994 הוציאה את אלבומה Just a Little Time שכלל שירים חדשים ושירים שהופיעו כבר באלבומים קודמים.
בתחילת המאה ה-21 המשיכה דה פול להופיע בשלל תוכניות בידור ומוזיקה.
ב-2005 זכתה תרומתה המוזיקלית להכרה כשזכתה במדליית זהב מטעם האקדמיה הבריטית של פזמונאים, מלחינים וכותבים.
בעקבות פעילותה למען זכויות אמנים מונתה ב-2006 כדירקטורית בארגון Performing Rights Society (PRS) הפועל למען זכויות אמנים ויוצרים.
בשנים אלו המשיכה דה פול לחבר שירים ובמקביל להופיע בתוכניות בידור רבות בטלוויזיה וב-2011 אף קיבלה תוכנית משלה בערוץ הטלוויזיה סקיי ניוז בשם "Lynsey's Love Songs".
ב-2012 נבחרה לחבר השופטים של בריטניה באירוויזיון 2012.
+תאריךשם האלבוםהובלהליווי מוזיקליהערות1973Surprise לינזי דה פולגארי בויל - גיטרה, ראלף מקטל - גיטרה אקוסטית, ג'ון גוסטפסון - גיטרה בס, דני תומפסון - גיטרה בס, ג'ון פיטר רובינסון - אורגן, דייב גראונדס - פסנתר חשמלי, דיק כץ - פסנתר ואחריםאלבום אולפןLynsey Singsלינזי דה פולאלבום אוסףGreatest Hitsלינזי דה פולאלבום אוסף1974Taste Me...
הפצת האלבום התעכבה עד 1990Getting a Drag - Best Collectionלינזי דה פולאלבום אוסף.
דה פול לא נישאה אף פעם אך זכתה בחמש הצעות נישואין.
היא הייתה בזוגיות עם שלל כוכבים וביניהם דדלי מור, רינגו סטאר, ג'יימס קובורן, דודי אל-פאיד, ג'ורג' בסט, ברני טופין, שון קונרי ודייוויד פרוסט.
כשנשאלה על כך בראיון ענתה שכנראה לא תתחתן אף פעם כי אהבתה הראשונה היא המוזיקה.
בשלהי שנות ה-90 של המאה ה-20 הפסיקה דה פול את עבודתה האמנותית כדי לטפל באימה החולה עד פטירתה ב-2001. האם שימשה כמזכירתה של דה פול בחברת ההפקות שהקימה Lynsey de Paul Music Limited.
ב-1 באוקטובר 2014 החלה דה פול לסבול מדימום מוחי בביתה שבלונדון.
היא הובאה לבית החולים ברנט שם נקבע מותה.
הובאה למנוחות בבית הקברות בשכונת הנדון בצפון מערב לונדון.
"אמנית השנה" של עיתון המוזיקה Record Mirror - 1972
מבצעת השנה של "רדיו לוקסמבורג" - 1972
מקום שלישי בדירוג זמרת השנה מטעם NME - 1972
פרס אייבור נובלו - 1973
הזמרת הבכירה בסקר פרסי המוזיקה של שבועון Disc Readers - 1973
פרס אייבור נובלו - 1974
"אמנית השנה" של עיתון המוזיקה Record Mirror - 1976
אשת השנה במוזיקה מטעם ארגון וראייטי בריטניה.
מדליית זהב מטעם האקדמיה הבריטית של פזמונאים, מלחינים וכותבים - 2005
ב-2015 יסד ארגון Performing Rights Society (PRS) את "פרס לינזי דה פול" על שמה של הזמרת שנפטרה ב-2014. פרס זה מוענק שנתית לזמרות-יוצרות חדשות.
לינץ-בינדרמיכל הוא פרבר של העיר לינץ באוסטריה עילית, שהיה אתר של מחנה לעקורים יהודים באזור הכיבוש האמריקאי לאחר מלחמת העולם השנייה.
לינור אברג'ל (נולדה ב-1983) היא פעילה למען הקהילה הטרנסית בישראל ונשים שנמצאות במעגל הזנות.
אברג'ל היא ממקימות ארגון ארגמן ומנכ"לית טרנסיות ישראל לשעבר.
נולדה כזכר בטירת כרמל למשפחה מסורתית ממוצא מרוקאי ממעמד סוציואקונומי נמוך.
אביה עבד כצבע ואימה עקרת בית.
אברג'ל נזרקה מביתה לאחר שמשפחתה גילתה את משיכתה לגברים, גרה ברחוב והחלה לעסוק בזנות.
לאחר שירותה הצבאי כמש"קית חינוך בבסיס מזון בחיפה, החלה להופיע בדראג תחת שם הבמה "דייזי ביץ'" ולעבור תהליך התאמה מגדרית.
כמלכת דראג, יצרה את בית הספר למקצועות הדראג במרכז הגאה בתל אביב, קורס בו נלמדה אומנות הדראג באופן ממוסד בישראל.
בנוסף, הפיקה לאורך מספר שנים את פסטיבל הדראג הגדול בישראל, הוויגסטוק.
בשנת 2012 פתחה חנות לייבוא ומכירת מוצרי שיער בדיזנגוף סנטר בשם "טרסים", והצליחה לצאת ממעגל הזנות.
ב-2025 השתתפה בעונתה התשיעית של תוכנית המציאות בואו לאכול איתי בכאן 11.
בשנת 2018, בעקבות חוק איסור צריכת זנות, החלה להיאבק עם טרנסג'נדריות נוספות בהצעת החוק.
התארגנות זו הביאה אותה להקים את ארגון "טרנסיות ישראל", והיא עומדת בראש מיום הקמתו.
ב-2019 עבדה עם עידן רול כיועצת לענייני הקהילה הטרנסית, ובכך הייתה היועצת הפרלמנטרית הטרנסג'נדרית הראשונה בכנסת, אך הפסיקה לאחר הקמת ממשלת ישראל השלושים ושש.
ב-2022 עבדה בכנסת כיועצת לענייני נשים לקטי שטרית והמשיכה לפעול כנגד חוק הפללת לקוחות זנות.
בבחירות לרשויות המקומיות בשנת 2024 עמדה בראשות "הרשימה השווה" שהתמודדה בבחירות למועצת עיריית תל אביב, אך לא הצליחה להיבחר למועצה.
הרשימה הייתה הראשונה בישראל שכלל מועמדיה חברי קהילה הלהט"ב.
לִינִיאָמֶנְט הוא תכונה ליניארית בנוף, המהווה ביטוי למבנה גאולוגי בסיסי כמו העתק.
בדרך כלל קו בנוף התבליט יופיע כעמק המוגבל על ידי העתק, סדרה של גבעות מיושרות בעקבות העתק או קימוט, קו חוף ישר או שילוב של תכונות אלו.
אזורי העתק, אזורי גזירה וחדירת דייקים יכולים להתבטא גם כקווים גאומורפיים.
מילון מריאם ובסטר מגדיר ליניאמנט כתכונה טופוגרפית ליניארית (כמו של כדור הארץ) החושפת מאפיין (כגון שבר או מבנה תת-קרקעי).
ליניאמנטים מופיעים לעיתים קרובות במפות גאולוגיות או טופוגרפיות ויכולים להופיע באופן ברור בתצלומי אוויר או לוויין.
ישנם, למשל, מספר מקרים בתוך בריטניה הגדולה.
בסקוטלנד השבר הגדול של גלן ו-Highland Boundary Fault מולידים קווים כמו קו מאלברן במערב אנגליה והפרעת Neath בדרום ויילס.
בישראל מפורסמים מאוד הליניאמנטים המופיעים במפות הגאולוגיות לאורך הערבה, עמק הירדן, עמק החולה ועוד עמקים לאורך הבקע הסורי אפריקני המוגבלים ממזרח וממערב בהעתק הסטה אופקית (העתק חילוף) בעלי רכיב אנכי שיצר את העמקים הללו במהלך ההיסטוריה הגאולוגית.
כמו כן מפורסמים ההעתקים הרבים הקיימים בגליל, שרובם בעלי העתקי הסטה אנכית.
המונח 'מֶגָהלִינִיאָמֶנְט' משמש לתיאור מאפיינים כאלה בקנה מידה יבשתי.
ליניאמנטים זוהו גם בכוכבי לכת אחרים ובירחיהם.
מקורותיהם עשויים להיות שונים בתכלית מאלה של ליניאמנטים ארציים, בשל התהליכים הטקטוניים השונים המעורבים.
ישנם ליניאמנטים, בעיקר בתצלומי אוויר וצילומי לוויין, שאינם מצביעים על קווים גאומורפיים, כגון "קווי אש" ביערות, כבישים, קווי גבול של חורשות ומטעים נטועים, תלמים בשטחי חקלאות וגבולות ביניהם וכיוצא באלה.
ראו משמאל תצלום אוויר בעל מאפיינים כאלה.
לינור קלמן (נולדה ב-28 בדצמבר 1990) היא סייפת ישראלית בענף הסיוף הפראלימפי.
זוכת מדליית כסף בגביע העולם בסאו פאולו (2025), מקום שמיני באליפות העולם באיקסאן (2025) ומקום שביעי באליפות אירופה בפריז (2024).
היא נפצעה בתאונת דרכים ב-6 בינואר 2011, ובעקבותיה החלה לעסוק בסיוף פראלימפי.
במקצוע הסיוף נתקלה לראשונה כשהייתה ילדה בת 5, בזמן שאמה לקחה אותה לאימון.
קלמן מתחרה בשני כלי נשק בענף הסיוף הפראלימפי: דקר, שהוא הנשק העיקרי שלה, ורומח.
היא אינה מתחרה בחרב (סייבר), הנשק השלישי בענף הסיוף.
בשנת 2018 סיימה לינור קלמן במקום השישי באליפות אירופה בסיף בכיסאות גלגלים, שנערכה בעיר טרני שבאיטליה.
בשנת 2024 השתתפה קלמן באליפות אירופה שנערכה בפריז, וסיימה במקום השביעי.
בפברואר 2025 זכתה במדליית כסף בגביע העולם שנערך בסאו פאולו, ברזיל – הישג בינלאומי משמעותי עבור סיוף הנכים בישראל.
בספטמבר 2025 סיימה במקום השביעי באליפות העולם שנערכה באיקסאן, קוריאה הדרומית.
מקום 6 - אליפות אירופה בטרני, 2018.
מדליית כסף – גביע העולם, סאו פאולו 2025.
מקום 8 – אליפות העולם, איקסאן 2025.
מאז שנת 2019 נמצאת בזוגיות עם אלירן הרוני.
לינקין פארק היא להקת רוק מקליפורניה שבארצות הברית.
נכון ליולי 2007 הלהקה מכרה מעל 50 מיליון עותקים בארצות הברית בלבד לפי ה-RIAA, והלהקה מדורגת במקום ה-22 ברשימת המכירות לאמנים.
ביולי 2012, תוך פחות משבועיים ליציאת אלבומה החמישי, הפכה הלהקה לראשונה שהגיעה למקום הראשון במצעד המכירות של בילבורד 200 עם יותר מאלבום אחד כאשר עשתה זאת עם כל חמשת אלבומי האולפן שהוציאה לאור.
בנוסף, מחזיקה הלהקה בשני פרסי גראמי.
סבב ההופעות מתחיל בעוד כשישה חודשים ויגיעו ליבשת אסיה בעוד כשבעה חודשים
כרטיס יעלה בין 80 דולר ל90
נכון להיום, הלהקה עדיין קיימת וכעת נמצאת בהופעה עולמית ובדרכה לישראל
הלהקה התחילה את דרכה בשנת 1996 בחדר שינה - הסטודיו של מייק שינודה, שביחד עם בראד דלסון הקליטו את השירים הראשונים של הלהקה.
השניים למדו יחד בתיכון, שם הם פגשו את המתופף של הלהקה, רוב בורדון.
החברים הבאים להצטרף ללהקה הם הדי ג'יי של הלהקה, ג'ו האן, הסולן הראשון של הלהקה, מארק וואייקפילד, אותו הם הכירו דרך חבר טוב של שינודה, ומאוחר יותר הצטרף ללהקה הבסיסט דייב פארל, שהיה ידוע בכינויו "פיניקס".
בשלב זה נקראה הלהקה "Xero" שערכה הקלטות ניסיון שבסופן יצאו כתקליט - גם הוא בשם "Xero", עם זאת, אף חברת תקליטים לא הסכימה להחתים אותם על חוזה הקלטות.
וואייקפילד עזב את הלהקה ב-1998 מסיבות אישיות והפך למנהל הלהקה "Taproot", ובזמן זה עזב גם פיניקס כדי להצטרף למסע הופעות עם להקתו הקודמת.
לאור עזיבתו של וואייקפילד החלו בלהקה בחיפושים אחר סולן חדש, ולאחר זמן מה של חיפושים הגיעו בשנת 1999 אל צ'סטר בנינגטון, סולנה לשעבר של להקת "Grey Daze".
"כשהייתי בן שנתיים, הייתי רץ בבית ושר שירים - יש לי הקלטות שבהן אני עושה את זה...
מיד כשלמדתי לדבר התחלתי להגיד לכולם שכשאהיה גדול אהיה זמר", סיפר בנינגטון.
הלהקה שינתה את שמה ל"Hybrid Theory" ("תאוריית כלאיים" בעברית).
"הייבריד" משמעו שילוב של כמה סוגות מוזיקה, דבר הרמז על סגנון הלהקה שהיה שילוב של רוק וראפ.
תחת השם "Hybrid Theory" הוציאה הלהקה שני סינגלים (שלימים הפכו לדמואים של שירים באלבום הבכורה) שיצאו ב-500 עותקים בלבד.
בשנת 1999 הוציאה הלהקה מיני אלבום בשם "Hybrid Theory EP", בו נכללו שש רצועות אשר הוקלטו עצמאית על ידי הלהקה.
לצורך הפצתו של ה-EP נוצרו רק כ-1,000 עותקים בקירוב (מספר שנים מאוחר יותר, בשנת 2002, חולק המיני אלבום כמתנה לחברי מועדון המעריצים הרשמי של הלהקה, "Linkin Park Underground", כמו גם למצטרפים החדשים למועדון.
כיום הוא נמכר לחברי המועדון באופן דיגיטלי).
לאחר מכן החליטו חברי הלהקה לשנות את השם ללינקין פארק (Linkin Park), שם שנבחר כמחווה לפארק לינקולן (Lincoln Park) - פארק ציבורי בסנטה מוניקה, קליפורניה, בו שוהים חסרי בית, וצ'סטר עבר לידו פעמים רבות.
לאחר שחברת התקליטים האחים וורנר חתמה עמם חוזה בשנת 1999, החלה הלהקה את הקלטת אלבום האולפן הראשון שלה "Hybrid Theory", האלבום יצא לאור לקראת סוף שנת 2000. האלבום הופק על ידי דון גילמור, מפיק מפורסם ומוערך מאוד, שהתפרסם בעיקר עם הפקותיו ללהקת Pearl Jam.
בנוסף, מעט לאחר יציאת האלבום חזר אליה הבאסיסט המקורי של הלהקה, פיניקס.
האלבום גרף הצלחות הכתובות בדפי ההיסטוריה: אלבום הבכורה הנמכר ביותר בעולם, כאשר עד סוף העשור נמכרו כ-24 מיליון עותקים בעולם.
האלבום הוכתר בארצות הברית כאלבום הנמכר ביותר בשנה הראשונה להשקתו, ובנוסף גם לאלבום הנמכר ביותר של שנות ה-2000. האלבום קיבל 10 פלטינות בארצות הברית על מכירת 10 מיליוני עותקים ממנו, וזכה למעמד הנדיר של אלבום יהלום.
הסינגל הראשון שיצא מהאלבום היה "One Step Closer".
השיר הוכנס לפסקול הסרט "דרקולה 2000".
השיר "Points of Authority" זכה להצלחה גם כן, אף כי לא יצא כסינגל (אולם גרסת רמיקס של שיר זה יצאה כסינגל מתוך האלבום "Reanimation").
לינקין פארק לקחה חלק בסבב ההופעות המוכר "אוזפסט", שהיו שותפים בו גם מרלין מנסון, Slipknot,Crazy Town, Papa Roach, Korn ו-Disturbed.
בשנת 2002 פתחה הלהקה גם בסבב הופעות משלה תחת השם "Projekt Revolution", שהיו שותפים בו סייפרס היל, Adema,DJ Z-Trip, אקסזיביט, Mudvayne ו-Blindside.
סבב ההופעות נפתח מחדש בכל שנה עם אירוחם של אומנים אחרים, עד להפסקתו בשנת 2008.
עוד בשנת 2002 לינקין פארק הוציאו את אלבום הרמיקס הראשון שלהם שכלל גרסאות מחודשות ורמיקסים של השירים שהופיעו באלבום "Hybrid Theory".
הרבה אמנים מז'אנר ההיפ הופ והרוק נרתמו לאלבום זה.
הסינגל היחידי והשיר הבולט ביותר באלבום הוא Pts.Of.Athrty שהוא הרמיקס של השיר "Points Of Autorithy" שבמקור השיר לא היה סינגל.
לאחר ההכרזה על יציאת האלבום בדצמבר 2002, הוציאה הלהקה ב-25 במרץ 2003 את אלבום הסטודיו השני שלה "Meteora", שהגיע למקום הראשון במצעד הסינגלים בארצות הברית ובבריטניה, ולמקום השני באוסטרליה.
האלבום הופק על ידי דון גילמור וחברת וורנר ברד'רס ונמכר בכ-12 מיליון עותקים ברחבי העולם.
הסינגל הראשון שיצא מהאלבום הוא "Somewhere I Belong", שזכה להצלחה במצעדים, הלהיט "Faint" יצא לאחר מכן, ו-"Numb" יצא מאוחר יותר והיה השיר המצליח ביותר ב-2003 במצעדי הרוק ובכלל, "From the Inside" שיצא לאחר מכן, "Lying From You" והלהיט "Breaking the Habit" יצאו וזכו להצלחה במצעדים.
"Meteora" הוא האלבום המצליח ביותר בהיסטוריית המצעד "Modern Rock Tracks" של בילבורד.
באותה שנה היא שילבה פעולה עם הלהקות לימפ ביזקיט, מטאליקה וקורן בMTV icon, ויצאה לסיבוב הופעות נוסף בשם Summer Sanitarium Tour 2003.
בשנת 2004 יצאה הלהקה לסיבוב הופעות נוסף של האלבום "Meteora", יחד עם הלהקות P.O.D.,Hoobastank,Story of The Year.
ב-18 בנובמבר 2003 לינקין פארק הוציאו DVD בשם "Live In Texas".
עבודות איסוף החומרים להקלטת אלבום חדש נדחו בשנים אלו, משום שחברי הלהקה החליטו לקחת הפסקה על מנת להתרכז בפרויקטים צדדיים ובסיבובי ההופעות שלהם ברחבי העולם.
בשנים אלו בלטה במיוחד החלטתה של הלהקה לנצל את כוחה והשפעתה על ידי לקיחת חלק בפעולות בעלי גוון חברתי.
בין היתר, הופיעה הלהקה במופעי צדקה כמו במופע Live-8, תרמה כספים רבים לעמותות נפגעי אסונות הטבע (ההוריקנים "קתרינה" ו"צ'ארלי", ואסון הצונמי ב-2004) וגם הקימה קרן רווחה בשם "Music for Relief".
ב-30 בנובמבר 2004 הוציאה הלהקה את אלבום הרמיקס השני שלהם "Collision Course", שהוקלט יחד עם ג'יי-זי.
האלבום מכיל גרסאות משולבות ("מאשאפ") של שירים של לינקין פארק יחד עם שירים של ג'יי-זי.
להיטים מאותו אלבום: "Numb\Encore" שזכה להצלחה בינלאומית רבה במצעדי הראפ וההיפ הופ, והרמיקס "Dirt off Your Shoulder/Lying from You".
מייק שינודה החל בפיתוח קריירת סולו תחת השם "Fort Minor" והוציא לקראת סוף 2005 אלבום בשם "The Rising Tied" שהצליח מאוד בזירת ההיפ הופ ובכל המצעדים.
בשנת 2005 החל גם צ'סטר בנינגטון בעבודות על פרויקט צד משלו שנקרא "Dead By Sunrise", יחד עם להקת "Julien-K".
צ'סטר אסף עבור הפרויקט שירים שכתב, אך לדעתו לא התאימו לסגנון של לינקין פארק משום שהיו בעלי אופי אפל יותר.
אף על פי שהחלה כבר ב-2005, נדחתה הקלטתו של האלבום "Out of Ashes" עד לשנת 2008, כאשר האלבום ראה אור לבסוף רק בשנת 2009.
ב-2006 הופיעה הלהקה ביפן, שם הופיע שיר חדש בשם "Qwerty".
השיר הופיע באלבום שיצא למעריצי הלהקה, "Linkin Park Underground V6.0", אך לא נכלל באלבומה הבא של הלהקה.
בריאיון ל-MTV אמר בנינגטון שהאלבום החדש "יהיה אלבום מאוד אפל, אבל שמח ומקפיץ מצד שני.
נמנענו מלשלב בו הרבה מאפיינים שלנו מהאלבומים הקודמים, אך כל מי שיאזין לו ידע שזה אלבום של לינקין פארק".
"Minutes to Midnight" יצא ב-14 במאי 2007 באירופה, ויום אחר כך בארצות הברית.
בשנת 2008 לינקין פארק שיתפה פעולה יחד עם הראפר Busta Rhymes והוציאו סינגל בשם "We Made It" על מנת לקדם את סבב ההופעות "Projekt Revolution" של אותה שנה.
תקרית לא שגרתית נרשמה כאשר הראפר באסטה ריימס החליט לפרוש במהלך סבב ההופעות, דבר שגרר גל שמועות שעיקרו ריב בינו לבין מייק שינודה.
ב-29 ביוני 2008 ארגנה הלהקה מופע ענק בעיר מילטון קינס שבאנגליה שכללה את שירי האלבום השלישי "Minutes To Midnight", לצד להיטיה של הלהקה מכל הזמנים.
במהלך שנת 2009 עבדה הלהקה על שיר מיוחד לסרט "רובוטריקים 2: הנקמה", ובחודש מאי 2009 יצא עם הפצת הסרט הסינגל "New Divide" שזכה להצלחה גדול רבה מהצפוי ופופולריות רבה
בסוף 2008 הכריזה הלהקה על אלבום חדש שיהווה אלבום קונספט, וצפוי לצאת בסביבות יוני 2009, אך יציאת האלבום נדחתה לסוף 2010 - זאת כדי לתת לצ'סטר זמן להשלים את האלבום הראשון של פרויקט הצד שלו "Dead By Sunrise" שיצא בסוף 2009.
הלהקה, בשיתוף חברת התקליטים, הוציאה משחק וידאו בשם "8-Bit Rebellion!" המשלב משחק ביחד עם דברים הקשורים ללהקה כמו שירים, מקומות, כלי מוזיקה, ציורים של הלהקה עצמה ובסוף המשחק מסתתר שיר חדש בשם "Blackbirds".
בין ה-9 ל-25 ביולי 2010 ערכה הלהקה את התחרות "Linkin Park, Featuring You".
בתחרות זו, מעריצי הלהקה נתבקשו להוריד קטעים מהסינגל הראשון מהאלבום, בהם הופרדו קול כלי הנגינה וקולו של הזמר, כדי ליצור מהם רמיקס או לכתוב מילים משלהם לשיר.
הזוכה בתחרות היה NoBraiN, שקיבל בהפתעה רבה את שיחת הטלפון מאבי הלהקה מייק שינודה, לשיר הזוכה מוקדשת רצועה באלבום.
ב-2 באוגוסט 2010, כשבוע לאחר התחרות, חשפה הלהקה את הסינגל הראשון של האלבום, "The Catalyst".
האלבום זכה להצלחה גדולה, לראשונה הלהקה הפיקה אלבום קונספט שעסק ברובו בתחמושת גרעינית.
הקו הפוליטי המשיך את האלבום הקודם "Minutes to Midnight", כאשר הלהקה עשתה שינויים לא מעטים בסגנון המוזיקלי שלה, השתמשה יותר במוזיקה אלקטרונית ובפחות גיטרות והליריקה באלבום הייתה יותר בוגרת ושונה.
באלבום ניתן לשמוע מספר נאומים היסטוריים שנתנו השראה לחברי הלהקה לכתיבת האלבום כאשר הראשון מביניהם שפותח את האלבום הוא של הפיזיקאי היהודי רוברט אופנהיימר (אבי פצצת האטום).
הסינגל הראשון להשתחרר מהאלבום, "The Catalyst", גרף הצלחה מסחררת ותשבחות רבות, הסינגל הבא אחריו היה "Waiting for the End".
בסינגל השלישי מהאלבום, "Burning In the Skies", ניתן לראות בקליפ שניות של מספר אנשים בסיטואציות שונות שלפני נפילת פצצה אטום על עיר בזמנים של היום ומספר שניות של הפיצוץ עצמו.
הסינגל הרביעי שיצא מהאלבום הוא "Iridescent".
זוהי הפעם השלישית ברציפות שהלהקה תורמת שיר לפס-קול של סרט נוסף בסדרת הרובוטריקים, אשר בשבילו ערך שינודה גרסה מחודשת וקצרה יותר של השיר.
ב-15 בנובמבר 2010, לאחר זכייה שנייה ברציפות בפרס "Best Live Act" של תחרות פרסי המוזיקה של ערוץ MTV, הלהקה הודיעה רשמית כי היא מתכוונת להגיע לישראל אחרי ניסיון בן 10 שנים של הקהל הישראלי להביא את הלהקה לארץ מאז צאת אלבום הבכורה.
הלהקה הופיעה בפארק הירקון מול כ-20,000 איש.
ביוני 2011 חשף צ'סטר כי הלהקה עובדת כבר כחודשיים על אלבום חדש שלטענתו יגרור לתגובות רבות ומנוגדות אחת לשניה.
בריאיון שערך חודש מאוחר יותר עם כתב ה"רולינג סטון", צ'סטר צוטט באומרו שהלהקה שמה לה למטרה להוציא אלבום חדש בכל 18 חודשים, כך שהוא יהיה מופתע אם האלבום החדש לא יצא לאור בשנת 2012.
באתר האינטרנט הרשמי של הלהקה הוצג קוד אותו ניסו המעריצים לפענח וגם הצליחו בכך - הביטוי שנתקבל לאחר פענוח הקוד הוא Living Things, מה שאושר על ידי מייק בהודעה בבלוג שלו בתאריך ה-15 באפריל 2012 כשמו של האלבום החדש.
מייק סיפר בהודעה שהלהקה בחרה בשם זה משום שהאלבום מדבר יותר על אנשים ושהוא יותר אישי מאלבומיה הקודמים של הלהקה, ובאותה הזדמנות הודיע גם על תאריך שחרורו המיועד של האלבום - 26 ביוני 2012.
הסינגל הראשון מתוך האלבום יצא ב-16 באפריל 2012 ונקרא "Burn It Down".
באותם ימים בהם מעריצי הלהקה ניסו ואף הצליחו לפתור את התצרף, עלה משחק לאתר הרשמי של הלהקה.
כאשר מסיימים את המשחק, מקבלים פרומו של השיר.
באותו היום החלה גם מכירתו המוקדמת של האלבום דרך האתר.
בתאריך ה-24 במאי 2012 יצא לאור הקליפ של הסינגל "Burn It Down".
עוד באותו היום נחשף שיר חדש מהאלבום בתחנת הרדיו הבריטית BBC 1, ושמו "Lies Greed Misery".
האלבום עצמו הגיע ישר למקום הראשון במצעד המכירות של בילבורד 200 בארצות הברית, בריטניה ועוד מדינות כולל.
פורסם כי הסינגל הבא אחריו היה אחד השירים היותר בולטים באלבום "Lost In the Echo"
ב-16 בספטמבר של אותה שנה העלתה הלהקה את השיר החדש לערוץ היוטיוב שלהם.
ב-29 באוקטובר הוציאה הלהקה לאור את האלבום שכלל את "A Light That Never Comes" ורמיקסים לכל השירים של האלבום "Living Things", מלבד "In My Remains" ו-"Tinfoil".
ב-3 במרץ 2014 העלתה הלהקה לערוץ היוטיוב שלה חלק משיר עליו עבדו, שטרם נחשף שמו.
ב-8 במרץ 2014 הוציאה הלהקה את השיר המלא - "Guilty All The Same", שיצא בשיתוף עם הראפר ראקים.
ב-5 במאי של אותה שנה הוציאה הלהקה, דרך ערוץ היוטיוב שלהם, קליפ ומילים לשיר חדש בשם "Until It's Gone".
עוד לפני כן, ב-27 באפריל, שחררו לינקין פארק את שמו של אלבומם החדש ורשימת השירים דרך אתרם, ועמוד ה-Google+ שלהם.
האלבום יצא ב-17 ביוני 2014. כל האלבום הודלף, למעט "Until it's gone" ו-"Guilty all the same".
2017–2019: One More Light ומותו של צ'סטר בנינגטון
בראד דלסון פירט: "עשינו כל כך הרבה רשומות ואנחנו יודעים בבירור איך לעשות תקליט, ואנחנו בהחלט לא לוקחים את הדרך הקלה הפעם".
הסינגל הראשון מהאלבום החדש התגלה מיד לאחר הפרסום - "Heavy" הכולל את הלווי של זמרת הפופ קיארה.
הסינגל יצא להורדה ב-16 בפברואר.
כפי שעשו בעבר, שלחו לינקין פארק מסרים מקוונים באינטרנט ביחס לאלבום החדש.
כיסוי האלבום התגלה באמצעות פאזלים דיגיטליים על פני מדיה חברתית; השער כולל שישה ילדים משחקים באוקיינוס.
לבסוף האלבום השביעי של הלהקה, "One More Light" יצא ב-19 במאי 2017.
את השיר "One More light", על שם האלבום, הקדישה הלהקה לחברו של צ'סטר בנינגטון, כריס קורנל, שהתאבד ב-17 במאי 2017, יומיים לפני יציאת האלבום.
ב-20 ביולי 2017 שם קץ לחייו סולן הלהקה צ'סטר בנינגטון בביתו שבקליפורניה.
באופן סמלי בחר לעשות זאת ביום הולדתו של חברו הטוב ביותר כריס קורנל, סולן להקת סאונדגארדן, שהתאבד גם הוא כחודשיים לפני כן.
שינודה אישר את מותו של בנינגטון בחשבון הטוויטר שלו כשעתיים לאחר מכן, "אנחנו מזועזעים ולבנו שבור, אבל זה נכון, פרסומים נוספים יתקבלו בהמשך".
כמה שעות לפני כן פרסמה הלהקה קליפ לשיר "Talking to myself" בערוץ היוטיוב שלהם.
עקב המקרה, יום לאחר מותו של בנינגטון ביטלה הלהקה את סבב ההופעות שהיה בעיצומו בצפון אמריקה.
בבוקר של ה-24 ביולי, פרסמה הלהקה הצהרה רשמית באתר האינטרנט שלהם כמחווה לבנינגטון ועמוד זיכרון.
ב-28 ביולי הכריז שינודה כי תרומות למוסד הצדקה של "מוזיקה למען הקלה" יופנו לקרן "One More Light", שהוקמה לזיכרון בנינגטון.
ב-22 באוגוסט, הודיעה הלהקה על כוונתה להקים אירוע ציבורי בלוס אנג'לס כדי לכבד את בנינגטון.
הלהקה הודתה למעריצים על תמיכתם, וציינה כי "חמשתנו כה אסירי תודה על כל התמיכה של הסובבים והמעריצים, עכשיו השלב שלנו להתחזק ולבנות את העתיד של לינקין פארק".
ב-28 באפריל 2020, הבסיסט דייב פארל חשף שהלהקה עובדת על מוזיקה חדשה.
ב-13 באוגוסט, הוציאה הלהקה את הסינגל "She Couldn't".
ב-9 באוקטובר הלהקה שחררה מהדורה מיוחדת לציון עשרים שנה ל-"Hybrid Theory" אשר מכילה 12 רצועות שלא הוצאו בעבר.
בפברואר 2023, הלהקה התחילה משחק אינטראקטיבי באתר האינטרנט שלה, תוך קריצה לציון 20 שנה לאלבום Meteora.
ב-10 בפברואר הם שחררו דמו בשם "Lost", אשר אמור להיות הסינגל המוביל מההוצאה המחודשת הקרובה של האלבום, שייצא ב-7 באפריל.
בספטמבר 2024 הכריזה הלהקה על חזרה לפעילות מלאה עם הזמרת אמילי ארמסטרונג, סולנית להקת הפאנק רוק (Punk rock) Dead Sara שמחליפה את בנינגטון.
במקביל הוציאה הלהקה את "The Emptiness Machine", סינגל ראשון מתוך אלבומה החדש והשמיני במספר, From Zero, משחק מילים על שמה המקורי של הלהקה, Xero, והעובדה שהיא מתחילה בדרך חדשה.
ב-5 בספטמבר, הלהקה הוציאה סינגל בשם "The Emptiness Machine", שהגיע למצעד הסינגלים הבריטי – הסינגל בעל מיקום השיא הגבוה ביותר שלהם בבריטניה מאז 2008. מאוחרת יותר באותו החודש, הלהקה הוציאה שיר בשם "Heavy Is the Crown" לצד קליפ, והכריזה על תאריכים נוספים בסיבוב ההופעות שלהם, כולל הופעות בדאלאס, פריז וברזיל.
השיר החדש הוא מתוך האלבום שלהם From Zero שיצא ב-15 בנובמבר 2024, ומשמש כהמנון לאליפות העולם של "League of Legends" לשנת 2024. זו הפעם הראשונה שהלהקה משתפת פעולה עם חברת Riot Games.
מייק שינודה - שירה, ראפ, גיטרה קצב, קלידים, דגימות, סינתיסייזרים (1996–2017, 2023–הווה)
אמילי ארמסטרונג - שירה ראשית (2024–הווה)
קולין בריטן - תופים, כלי הקשה (2024–הווה)
לאור הצלחתה זכתה הלהקה בפרסים רבים.
להלן רשימת פרסים נבחרים של הלהקה.
פרסשנהקטגוריהעבורתוצאהמקורפרס המוזיקה האמריקאית2025אמן רוק אהובלינקין פארקשיר רוק אהוב"The Emptiness Machine"פרס הווידאו קליפים של MTV2025הרוק הטוב ביותר"The Emptiness Machine"פרס בחירת הילדים של ניקלודיאון2025להקה אהובהלינקין פארקפרס המוזיקה של בילבורד2024הצמד/להקה המוביל/הלינקין פארקאמן רוק מובילאמן הארד רוק מובילצמד/להקת רוק מוביל/השיר הארד רוק מוביל"The Emptiness Machine"
לינקולן אלזוורת' היה חוקר ומגלה ארצות אמריקאי.
אלזוורת' נולד בשיקגו שבאילינוי, בנם של ג'יימס אלזוורת', בעל מכרה פחם ובנקאי, ושל אווה פרנסיס בטלר.
במהלך ילדותו חי גם בהדסון שבאוהיו.
ב-1925 השקיע אביו מאה אלף דולרים במימון מסעו האווירי של מגלה הארצות הנודע רואלד אמונדסן מנורווגיה אל הקוטב הצפוני.
המסע היה בספינת אוויר בשם "נורגה" (Norge; נורווגיה), שתוכננה על ידי אחד מטייסיה, אומברטו נובילה האיטלקי.
לינקולן אלזוורת' שימש במסע זה כטייס אף הוא.
במאי 1926 יצא הצוות לטיסה מאיי סבאלברד, שבצפון נורווגיה, לאלסקה.
במהלך הטיסה, ב-12 במאי, חצו חברי המסע את הקוטב הצפוני, צפו בו וקבעו בקרח את דגלי נורווגיה, ארצות הברית ואיטליה.
מסע זה הוא הביקור הראשון בקוטב הצפוני שאין חילוקי דעות לגבי עובדת התרחשותו.
ב-23 בנובמבר 1935 גילה אלזוורת' את הרי אלזוורת' שבאנטארקטיקה, הקרויים על שמו, כאשר ערך טיסה מעל היבשת.
הוא קרא להרים בשם רכס הזקיף (Sentinel Range), שם שמשמש כיום לתיאור החלק הצפוני של הרכס.
הר אלזוורת' ואגם אלזוורת', שניהם באנטארקטיקה, קרויים אף הם על שמו.
באותה תקופה הוא גילה גם רכס איטרניטי.
הספר The Boy Scout's Book of True Adventure, Fourteen Honorary Scouts ("ספר הרפתקאות האמת של חניכי הצופים, ארבעה-עשר צופים של כבוד"), שפורסם בניו יורק ב-1931, כולל מאמר בשם "The First Crossing of the Polar Sea" (חציית הקוטב לראשונה) שנכתב על ידי אלזוורת'.
אלזוורת' הוא אחד משני האמריקאים היחידים שעוטרו פעמיים במדליית הזהב של הקונגרס, העיטור הגבוה ביותר לאזרחים אמריקאים באותה עת, ב-1928 וב-1936.
על שמו נקראים ארץ אלזוורת', הרי אלזוורת', והר אלזוורת' - הפסגה הגבוהה ביותר בהרי המלכה מוד, שניהם באנטארקטיקה.
לינקולן היא עיר הבירה של מדינת נברסקה שבארצות הברית והשנייה בגודלה בערי המדינה.
העיר מהווה בירת מחוז לנקסטר שבמדינה.
כפר בשם "לנקסטר" נוסד במקום בו ממוקמת כיום מרכז העיר בשנת 1856. כפר זה הפך לבירת מחוז לנקסטר בשנת 1859. בעת הקמת טריטוריית נברסקה בשנת 1854, בירת הטריטוריה הייתה העיר אומהה, אולם מרבית תושבי הטריטוריה התגוררו דרומית לנהר פלאט בעוד שעיר הבירה הייתה צפונית לנהר.
מאחר שרוב התושבים תמכו בהצטרפות למדינת קנזס, בית המחוקקים של הטריטוריה החליט להעביר את הבירה מערבה, ונבחר הכפר לנקסטר בשל קרבתו לביצות המלח שהיוו אז מקור תעסוקה חשוב.
זמן קצר מההחלטה להעביר את הבירה, נרצח נשיא ארצות הברית אברהם לינקולן ושם העיר שונה לשמו של הנשיא - צעד שנועד למעשה למנוע את מעבר הבירה לעיר זו בשל תמיכתם של מרבית תושבי הטריטוריה בקונפדרציית המדינות של אמריקה ולא במדינות האיחוד.
לאחר סיום מלחמת האזרחים האמריקנית ועם הפיכת טריטוריית נברסקה למדינה, ב-1 במרץ 1867 נבחרה לינקולן כעיר בירתה.
בשנת 1969 מחוקק נברסקה חוקקה העירייה חוקים להתחדשות עירונית.
זמן קצר לאחר מכן החלה לינקולן בתוכנית של התחדשות וייפוי.
מרבית פרויקטי ההתחדשות העירונית התמקדו במרכז העיר ובאזורים הדרומיים הקרובים.
רעיונות רבים נשקלו אך לא יושמו.
ההצלחות שיושמו כללו גלריה לאמנות הזיכרון של שלדון, בתכנונו של פיליפ ג'ונסון, ספריות חדשות, תאורת רחוב חדשה, בניין הבנק הלאומי הראשון ובניין בנק המסחר הלאומי שתוכנן על ידי איי אם פיי.
בשנת 1971 הושלמה הרחבת קניון Gateway.
ראש עיריית האישה הראשונה של לינקולן, הלן בוהליס, נבחרה בשנת 1975. ראש העיר בוהליס הייתה תומכת חזקה בהתחדשותה של לינקולן עם השלמת פרויקט היופי במרכז העיר בשנת 1978. בשנת 1979 נפתח מרכז העיר המרכזי ברחוב המתחם בכיכר וחובר לבניינים עם מסלול שמיים.
הסנטרום היה קניון דו מפלסי עם מוסך ל-1,038 מכוניות.
עם היופי ופרויקטים של התחדשות עירונית, נהרסו בניינים היסטוריים רבים בעיר.
בשנים 2007 ו-2009 קיבלה העיר לינקולן מענקי ייפוי לשיפורים ברחובות O ומערב O, מערבית לגשר האריס, לזכר ההיסטוריה של איגוד הכביש המהיר של דטרויט-לינקולן-דנוור (DLD).
העיר היא היחידה מבין ערי נברסקה שאינה ממוקמת בקרבת הנהר פלאט או הנהר מיזורי.
העיר ממוקמת באזור של גבעות, בקרבת מישורי מלח שהיוו את הבסיס הכלכלי להקמת העיר.
בעיר למעלה מ-100 פארקים וגנים ציבוריים.
הגנים מקושרים בשבילי טבע שאורכם 159 קמ"ר.
העיר ממוקמת במישורים הגדולים הרחק מההשפעה המתמתנת של הרים או גופי מים גדולים, לינקולן היא בעלת אקלים יבשתי לח עם ארבע עונות משתנות מאוד (Köppen Dfa) החורף קר אך יבש יחסית, הקיצים חמים ולחים.